CELEX: 32018D0749
Language: lt
Date: 2018-05-18 00:00:00
Title: 2018 m. gegužės 18 d. Komisijos įgyvendinimo sprendimas (ES) 2018/749 dėl Kroatijos ataskaitos, kurioje nurodytas tipinis išmetamųjų šiltnamio efektą sukeliančių dujų, išsiskiriančių auginant žemės ūkio žaliavas, kiekis, pripažinimo pagal Europos Parlamento ir Tarybos direktyvą 2009/28/EB

22.5.2018   
            
            
               LT
            
            
               Europos Sąjungos oficialusis leidinys
            
            
               L 125/12
            
         KOMISIJOS ĮGYVENDINIMO SPRENDIMAS (ES) 2018/749
   2018 m. gegužės 18 d.
   dėl Kroatijos ataskaitos, kurioje nurodytas tipinis išmetamųjų šiltnamio efektą sukeliančių dujų, išsiskiriančių auginant žemės ūkio žaliavas, kiekis, pripažinimo pagal Europos Parlamento ir Tarybos direktyvą 2009/28/EB
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. balandžio 23 d. Europos Parlamento ir Tarybos direktyvą 2009/28/EB dėl skatinimo naudoti atsinaujinančių išteklių energiją, iš dalies keičiančią bei vėliau panaikinančią direktyvas 2001/77/EB ir 2003/30/EB (1), ypač į jos 19 straipsnio 4 dalį,
   kadangi:
   
               (1)
            
            
               2016 m. balandžio 1 d. Kroatija pateikė ataskaitą, kurioje pateikiami auginant rapsus išmetamų šiltnamio efektą sukeliančių dujų kiekio apskaičiavimo rezultatai. Skaičiavimai atlikti NUTS 2 lygio regione žemyninėje Kroatijos dalyje, kurioje auginami rapsai;
            
         
               (2)
            
            
               išnagrinėjusi Kroatijos pateiktą ataskaitą, Komisija nusprendė, kad ji atitinka Direktyvoje 2009/28/EB nustatytas sąlygas, kuriomis ES valstybei narei leidžiama tipines vertes taikyti mažesnei geografinei vietovei, nei ta, kuri buvo naudojama numatytosioms vertėms apskaičiuoti: šioje ataskaitoje pateikti auginant žemės ūkio žaliavas (rapsus) išmetamų teršalų kiekio duomenys; galima tikėtis, kad tipinis išmetamųjų šiltnamio efektą sukeliančių dujų kiekis, susidarantis auginant rapsus, bus mažesnis arba lygus išmetamųjų šiltnamio efektą sukeliančių dujų kiekiui, kuris buvo numatytas apskaičiuojant susijusias numatytąsias vertes; apie šį tipinį išmetamųjų šiltnamio efektą sukeliančių dujų kiekį buvo pranešta Komisijai;
            
         
               (3)
            
            
               šiame sprendime numatytos priemonės atitinka Biodegalų ir skystųjų bioproduktų tvarumo komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Komisija laikosi nuomonės, kad 2016 m. balandžio 1 d. Komisijai pateiktoje Kroatijos ataskaitoje pateikti duomenys yra pakankamai tikslūs, kad Direktyvos 2009/28/EB 17 straipsnio 2 dalies taikymo tikslu būtų galima išmatuoti tipinį išmetamųjų šiltnamio efektą sukeliančių dujų kiekį, susidarantį auginant rapsus NUTS 2 lygio regione žemyninėje Kroatijos dalyje. Ataskaitoje pateiktų duomenų suvestinė pateikta priede.
   2 straipsnis
   Šis sprendimas galioja penkerius metus. Jei 2016 m. balandžio 1 d. Komisijai pripažinti pateiktos ataskaitos turinys ar aplinkybės pasikeistų taip, kad tai galėtų turėti poveikio 1 straipsnyje nustatytoms pripažinimo sąlygoms, apie tokius pasikeitimus nedelsiant pranešama Komisijai. Komisija įvertina praneštus pasikeitimus, siekdama nustatyti, ar ataskaitoje pateikti duomenys vis dar yra tikslūs.
   3 straipsnis
   Komisija gali panaikinti šį sprendimą, jei aiškiai įrodoma, kad ataskaitos duomenys nebėra tikslūs, kad pagal juos būtų galima išmatuoti auginant rapsus Kroatijoje išmetamų šiltnamio efektą sukeliančių dujų kiekį.
   4 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2018 m. gegužės 18 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 140, 2009 6 5, p. 16.
   
      PRIEDAS
      Auginant rapsus Kroatijoje išmetamų šiltnamio efektą sukeliančių dujų kiekis:
      
                  Sąnaudos
               
               
                  išmetamų ŠESD kiekis
                  kg CO2
                     ekv/ha
               
               
                  išmetamų ŠESD kiekis
                  kg CO2
                     ekv/trapsų
                  
               
               
                  išmetamų ŠESD kiekis
                  g CO2
                     ekv/MJFAME
                  
               
            
                  Azoto (N) trąšos
               
               
                  245,7
               
               
                  87,75
               
               
                  3,702
               
            
                  Fosforo (P2O5) trąšos
               
               
                  25,28
               
               
                  9,028
               
               
                  0,381
               
            
                  Kalio (K2O) trąšos
               
               
                  46,08
               
               
                  16,45
               
               
                  0,694
               
            
                  Sėklos
               
               
                  2,2
               
               
                  0,785
               
               
                  0,033
               
            
                  Augalų apsaugos produktai
               
               
                  13,5
               
               
                  4,82
               
               
                  0,203
               
            
                  Dyzelinas
               
               
                  219,5
               
               
                  78,39
               
               
                  3,307
               
            
                  Laukuose išskiriamo N2O kiekis
               
               
                  787,4
               
               
                  281,21
               
               
                  11,86
               
            
                  IŠ VISO
               
               
                  1 339,66 
               
               
                  478,45
               
               
                  20,18